તારીખ 29 અને 30 અૉગસ્ટ 2015 દરમ્યાન બ્રિટનની ‘ગુજરાતી સાહિત્ય અકાદમી’ના ઉપક્રમે, નવમી ભાષા સાહિત્ય પરિષદ લંડનના વેમ્બલી પરગણામાં આવેલ માંધાતા યૂથ અને કમ્યુિનટીના સભાખંડમાં, મનુભાઈ પંચોળી ‘દર્શક’ નગર ખાતે, યોજાયેલી. એ બે દિવસો આનંદ અને ઉત્સવથી ભર્યા ભર્યા રહ્યા જે આવતી પરિષદ સુધી હાજર રહેલાં સહુને માટે વિચારોનું ભાથું પૂરું પાડશે. કહેવાય છે કે એકલા એકલા ખાય તેને ગાલ પચોળિયા થાય, એ ન્યાયે આવી સુંદર પરિષદની લ્હાણ માત્ર હાજર રહેલા પ્રતિનિધિઓ માણે તો તેમને પણ વિચાર વિસ્ફોટ થાય એ વાતને ધ્યાનમાં લઈને બંને દિવસનો અહેવાલ ટૂંકમાં આપવાનો અહીં પ્રયાસ છે.